**PRILOGI**

**k natečajnim pogojem za vabljeni mednarodni enostopenjski urbanistično arhitekturni natečaj za izbiro strokovno najprimernejše rešitve in izbiro izvajalca projektne dokumentacije za namen GRADNJA POSLOVNEGA KOMPLEKSA DIMNIKCOBAU OB LESKOŠKOVI CESTI V LJUBLJAN**

**Priloga 1**

**BISTVENE ZAHTEVE NAROČNIKA ZA PRIPRAVO PONUDBE ZA IZDELAVO PROJEKTNE DOKUMENTACIJE ZA STAVBO DCB III**

Pri pripravi ponudbe naj natečajniki upoštevajo naslednje bistvene zahteve naročnika:

1. **Predmet ponudbe:**

Predmet ponudbe je izdelava projektne dokumentacije za stavbo DCB III z vso pripadajočo zunanjo, prometno in komunalno ureditvijo, ki obsega:

* dopolnjeno natečajno rešitev
* idejno zasnovo za pridobitev projektnih in drugih pogojev (IZP),
* idejni projekt (IDP)
* projektno dokumentacijo za pridobitev mnenj in gradbenega dovoljenja (DGD),
* projektno dokumentacijo za izvedbo gradnje (PZI),
* projektno dokumentacijo izvedenih del (PID),
* vodenje in koordinacijo izdelave projektne dokumentacije,
* projektantski nadzor.

Osnova za sestavo ponudbe je natečajna rešitev v delu, ki obsega gradnjo stavbe DCB III s pripadajočimi ureditvami. Izvajalec mora pri izdelavi projektne dokumentacije obvezno upoštevati zahteve naročnika, prostorske akte, pogoje soglasodajalcev, veljavno zakonodajo ter veljavne normative in standarde.

1. **Vsebina ponudbenih del:**

Projektna dokumentacija mora biti izdelana skladno s potrjeno projektno nalogo naročnika, z vsemi pridobljenimi projektnimi pogoji in soglasji pristojnih soglasodajalcev ter skladno z veljavnimi predpisi. Projektna dokumentacija mora vsebovati vse sestavne dele v skladu s Pravilnikom o podrobnejši vsebini dokumentacije in obrazcih, povezanih z graditvijo objektov (Uradni list RS, št. 36/2018).

Ponudba mora zajeti vse potrebne načrte za gradnjo objekta ter pripadajoče zunanje, prometne in komunalne ureditve in sicer:

* načrte s področja arhitekture,
* načrte s področja gradbeništva,
* načrte s področja elektrotehnike,
* načrte s področja strojništva,
* načrte s področja tehnologije,
* načrte s področja požarne varnosti,
* načrte s področja geotehnologije in rudarstva,
* načrte s področja geodezije,
* načrte s področja prometnega inženirstva in
* načrte s področja krajinske arhitekture.

Projektna dokumentacija mora biti od faze IDP dalje izdelana in predana naročniku tudi v BIM formatu (Building Information Modeling). Podrobnejša navodila v zvezi s tem bodo natečajnikom posredovana kot dopolnitev natečajnega gradiva najkasneje do 05.03.2019.

Naročnik bo projektantu izročil:

* ažuren geodetski posnetek z vsemi potrebnimi podatki za izdelavo projekta,
* podatke o geomehanskih, hidroloških ter drugih raziskavah
* dokazila o pravici graditi.

1. **Okvirni roki za izdelavo projektne dokumentacije:**

Okvirni roki za izdelavo projektne dokumentacije so naslednji:

* podpis pogodbe in pričetek del: predvidoma v oktobru 2019
* dopolnitev natečajne rešitve na podlagi pripomb komisije in naročnika v 60 (šestdesetih) koledarskih dneh po sklenitvi pogodbe
* IZP v 30 (tridestih) koledarskih dneh po potrditvi dopolnjene natečajne rešitve s strani naročnika,
* IDP v 60 (šestdesetih) koledarskih dneh po pridobljenih projektnih pogojih
* DGD za pridobitev mnenj v 60 (šestdesetih) koledarskih dneh po pridobljenih projektnih pogojih,
* DGD za pridobitev gradbenega dovoljenja v 20 (dvajsetih) koledarskih dneh od pridobljenih vseh mnenj,
* PZI v 150 (stopetdesetih) koledarskih dneh po pridobljenem gradbenem dovoljenju.

1. **Kadri**

Izvajalec bo tekom postopka izdelave projektne dokumentacije ter sodelovanja na natečaju v celoti spoštoval določbe GZ, ZAID ter vseh drugih predpisov glede izpolnjevanja kadrovskih zahtev s tem v zvezi.

1. **Izjava**

Podpisani Gospodarski subjekt – projektant potrjujem zgornjo ponudbo in hkrati IZJAVLJAM, da sem seznanjen z bistvenimi zahtevami naročnika za pripravo ponudbe za izdelavo projektne dokumentacije za stavbo DCB III in se z njimi strinjam.

**Priloga 2**

**INFORMATIVNA PONUDBA ZA IZDELAVO PROJEKTNE DOKUMENTACIJE**

**ZA STAVBO DCB III**

Št. informativne ponudbe\_\_\_\_\_\_\_\_\_\_\_\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_\_\_\_

**Projektno dokumentacijo bomo izdelali v obsegu ter s sestavnimi deli kot je navedeno v tem obrazcu, upoštevajoč vse bistvene zahteve naročnika kot so navedeni v Prilogi 1 k natečajnim pogojem za vabljeni mednarodni enostopenjski urbanistično arhitekturni natečaj za izbiro strokovno najprimernejše rešitve in izbiro izvajalca projektne dokumentacije za namen GRADNJA POSLOVNEGA KOMPLEKSA DIMNIKCOBAU OB LESKOŠKOVI CESTI V LJUBLJANI, za navedeno ceno (ponudnik vpiše ponudbeno ceno v eurih, zaokroženo na dve decimalni mesti):**

|  |  |  |  |
| --- | --- | --- | --- |
| Vrsta del | CENA BREZ DDV | DDV – 22 % | CENA Z DDV |
| **IZP** |  |  |  |
| **IDP** |  |  |  |
| **DGD** |  |  |  |
| **PZI** |  |  |  |
| **PID** |  |  |  |
| **Projektantski nadzor** |  |  |  |
| **SKUPAJ** |  |  |  |

**Skupaj:** …………………………………………………………………………………….. v EUR z DDV

(z besedo: ………………………………………………………………………….. eurov in ……00/100)

Rok veljavnosti ponudbe je 12 mesecev od roka za oddajo natečajnih del, z možnostjo podaljšanja.

**Gospodarski subjekt – projektant (pravna oseba, ki bo izdelala projektno dokumentacijo** – 34. točka 3. člena in 12.člen GZ):

*naziv, naslov, matična številka žig podpis pooblaščene osebe*

**Predstavnik avtorjev - avtor, ki bo nastopal kot vodja projekta - pooblaščeni arhitekt** (3. odstavek 12. člena GZ)

*Ime, priimek, naslov stalnega/začasnega prebivališča, žig pooblaščenega arhitekta podpis*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*tel.številka, elektronski naslov (za kontakt)*

**Navodilo:**

* *Prilogo INFORMATIVNA PONUDBA podpisano in žigosano vložite v kuverto »NAKNADNI PREIZKUS«*
* *Če nastopate kot skupina gospodarskih subjektov, INFORMATIVNO PONUDBO podpiše vodilni gospodarski subjekt*